**D I S P O Z I Ţ I A**

#### **nr. 994 din 26 septembrie 2023**

**privind** **stabilirea unor măsuri pentru utilizarea** **părții din**

**imobilul situat în Municipiul Cluj-Napoca, P-ța Unirii nr. 30, restituită în natură în temeiul Legii nr. 10/2001 republicată, cu modificările şi completările ulterioare**

Președintele Consiliului Județean Cluj,

În temeiul referatului nr. 38056/25.09.2023 privind stabilirea unor măsuri pentru utilizarea părții din imobilul situat în Municipiul Cluj-Napoca, P-ța Unirii nr. 30, restituită în natură în temeiul Legii nr. 10/2001 republicată, cu modificările şi completările ulterioare;

Având în vedere dispozițiile:

* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, art. 3 alin. (2), art. 30, art.32, art. 35-36, art.38-39, art. 40-44, art.46, art. 51-55, art.80-82 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

Luând în considerare Hotărârea Consiliului Județean Cluj privind însușirea unei documentații cadastrale de apartamentare a imobilului situat în Municipiul Cluj Napoca, Piața Libertății nr. 30 (actualmente Piața Unirii nr. 30);

În conformitate cu prevederile art. 191 alin. (1) lit. e), alin. (6) lit. a), d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1.** Se desemnează Comisia de predare a părții din imobilul situat în Municipiul Cluj-Napoca, P-ța Unirii nr. 30, restituită în natură în temeiul Legii nr. 10/2001 republicată, cu modificările şi completările ulterioare, în următoarea componenţă:

**Președinte**: Năstasă-Kovacs Lucian, manager Muzeul de Artă Cluj-Napoca

**Membrii:** Linda Costea -șef serviciu - Muzeul de Artă Cluj-Napoca

 Simona Gaci – secretar general al Județului Cluj- Consiliul Judetean Cluj

 Ștefan Iliescu - director executiv - Consiliul Judetean Cluj

 Cristina Ilinca – consilier juridic - Consiliul Județean Cluj

 Marina Voinea- consilier- Consiliul Județean Cluj

**Art. 2.** Se desemnează Comisia de stabilire a chiriei pentru partea din imobilul situat în Municipiul Cluj-Napoca, P-ța Unirii nr. 30, restituită în natură în temeiul Legii nr. 10/2001 republicată, cu modificările şi completările ulterioare, în următoarea componenţă:

**Președinte:** Năstasă-Kovacs Lucian, manager Muzeul de Artă Cluj-Napoca

**Membrii:** Linda Costea -șef serviciu - Muzeul de Artă Cluj-Napoca

 Simona Gaci – secretar general al Județului Cluj- Consiliul Judetean Cluj

 Ștefan Iliescu - director executiv - Consiliul Judetean Cluj

 Cristina Ilinca – consilier juridic - Consiliul Județean Cluj

**Art. 3.** Prezenta dispoziție se comunică, prin poșta electronică, persoanelor desemnate, Prefectului Județului Cluj şi se aduce la cunoștință publică prin afișare pe pagina de internet „www.cjcluj.ro”.

  **PRESEDINTE CONTRASEMNEAZĂ :**

Alin Tișe **SECRETAR GENERAL AL JUDEŢULUI**

Simona Gaci